
CONSILIUL JUDEŢEAN
HOTĂRÂRE
pentru modificarea Hotărârii Consiliului Judeţean Bistriţa-Năsăud nr.21/2018 privind aprobarea organigramei şi a statului de funcţii ale Centrului Judeţean pentru Cultură Bistriţa-Năsăud
          Consiliul Judeţean Bistriţa-Năsăud, întrunit în şedinţă extraordinară în data de 11.04.2018, în prezenţa a 26 consilieri judeţeni, 
          Având în vedere: 
- Expunerea de Motive nr. 7030 din 10.04.2018 a Vicepreşedintelui Consiliului Judeţean Bistriţa-Năsăud;

 
- raportul comun nr. IIC/7031 din 10.04.2018 al Direcţiei economice şi Direcţiei administraţie locală din cadrul Consiliului Judeţean Bistriţa-Năsăud;


- adresa nr. 276 din 05.04.2018 a Centrului Judeţean pentru Cultură Bistriţa-Năsăud, înregistrată la Consiliul Judeţean Bistriţa-Năsăud cu nr.II/7019 din 10.04.2018;

- prevederile Hotărârii Consiliului de administraţie al Centrului Judeţean pentru Cultură Bistriţa-Năsăud nr. 4 din 05.04.2018 privind modificarea statului de funcţii al Centrului Judeţean pentru Cultură Bistriţa-Năsăud;

- prevederile art. 17 alin. (1), art. 40 și art. 41 din Legea nr. 53/2003 – Codul Muncii, republicată, cu  modificările și completările ulterioare;


- prevederile Anexei VIII, Cap. II, lit. B, lit. b) pct. 3 din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
- prevederile art. 6 din Ordonanţa de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare; 

- prevederile art. III din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare;

- prevederile art. 8-9 din ANEXA 5 la Ordinul ministrului culturii şi cultelor nr.2193/2004 pentru aprobarea regulamentelor-cadru de organizare şi funcţionare a aşezămintelor culturale;
- prevederile Anexei nr.5 la Hotărârea Consiliului Judeţean Bistriţa-Năsăud nr. 27/2018 privind aprobarea bugetelor de venituri şi cheltuieli ale instituțiilor aflate în subordonarea Consiliului Județean Bistriţa-Năsăud pe anul 2018;
- raportul nr. IBa/7163 din 11.04.2018  al Comisiei de cultură;

- raportul nr. IBa/7165 din 11.04.2018 al Comisiei de administraţie;
- raportul nr. IBa/7166 din 11.04.2018 al Comisiei economice.
În temeiul prevederilor art. 91 alin. (2), lit. c), alin. (5), lit. a), pct. 4, art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,   
HOTĂRĂŞTE:
     
Art.1. Se aprobă suplimentarea cu 1 post, a numărului de posturi prevăzute în Anexa nr. 2 la Hotărârea Consiliului Judeţean Bistriţa-Năsăud nr. 21/2018 privind aprobarea organigramei şi a statului de funcţii ale Centrului Judeţean pentru Cultură Bistriţa-Năsăud, conform Anexei care face parte din prezenta hotărâre. 

Art.2. Prezenta hotărâre intră în vigoare la data de 16.04.2018.

Art.3. Prezenta hotărâre a fost adoptată cu un număr de 25 voturi ”pentru” şi 1 ”abţinere”.

Art.4. Cu ducerea la îndeplinire a prevederilor prezentei hotărâri se încredinţează domnul Vasile Puica, Vicepreşedintele Consiliului Judeţean Bistriţa-Năsăud şi managerul Centrului Judeţean pentru Cultură Bistriţa-Năsăud.

Art.5. Prezenta hotărâre se comunică de către Serviciul administraţie şi relaţii publice cu:

· Direcţia administraţie locală;
· Direcţia economică;

· Compartimentul audit public intern;
· domnul Vasile Puica, Vicepreşedintele Consiliului Judeţean Bistriţa-Năsăud;
· Centrul Judeţean pentru Cultură Bistriţa-Năsăud;
· Instituţia Prefectului - judeţul Bistriţa-Năsăud.

     PREŞEDINTE,




   Contrasemnează:
EMIL RADU MOLDOVAN        

    SECRETARUL JUDEŢULUI,
                             MICA OPREA           
Nr. 40
Din 11.04.2018
C.G.A./C.A.A./MN/6 ex.

